Dr. Baltz, köszönjük, hogy ismét rendelkezésünkre állt.
Az ötödik napról, szeptember 1-ről lennének kérdéseink.
Mind meghalunk.
Anarchia uralkodott odabent.
Senki nem tudta, mi történik. Nem irányított senki.
És olyan döntéseket hoztak, amelyeket nem kellett volna.
Csökkentenünk kell a létszámot,
és szerintem ideje elmenned a következő adaggal.
Elmenni?
Susan, én nem mehetek el. Orvos vagyok.
Gondoskodnom kell a betegekről.
Horace, egyikőnk sem tud már mit tenni.
Közölték velem, hogy készüljek az útra.
Beültetnek egy mentőhajóba, és mehetek.
Furdal is a lelkiismeret miatta.
Hogy nem maradtam a végéig.
az igazi hőstett az lett volna, ha nem felejtjük el, hogy orvosok vagyunk,
és minden körülmények közt
ragaszkodunk az eskünkhöz: „Sohase árts!”
De abban a káoszban az emberek kivetkőztek magukból,
mintha valami transzba kerültek volna,
ami mindent, de mindent felülírt.
Gázolj bele a vízbe
ÖT NAP A KÓRHÁZBAN
Gázolj bele a vízbe, gyermekem
Gázolj bele a vízbe
Gázolj bele a vízbe, gyermekem
Gázolj bele a vízbe
Az Úr felkavarja majd a vizet
Lement valaki a folyóhoz
Lement valaki a folyóhoz, Uram
Lement valaki a folyóhoz
Lement, hogy imádkozzon
Gázolj bele a vízbe
Gázolj bele a vízbe, gyermekem
SHERI FINK MŰVE NYOMÁN
Gázolj bele a vízbe
Az Úr felkavarja majd a vizet
SZÁMVETÉS
11 HÓNAPPAL A KATRINA HURRIKÁN UTÁN
2006. JÚLIUS 18.
Jó napot, emberek!
A Memorial kórház New Orleansban található.
Nagy kórház, régóta ott áll.
És a kórház épületében van egy kisebb kórház, a Lakeside.
LifeCare.
Azaz LifeCare, ami fekvőbetegekre specializálódott,
akik közül néhányat állítólag injekcióval segítettek át a halálba.
Dr. Anna Pou-t és két ápolót, Cheri Landryt és Lori Budót letartóztatták
és négyrendbeli szándékos emberöléssel, valamint bűnrészességgel vádolják.
Négy pácienst morfiummal és „mazdolome”-mal injekcióztak be.
Midazolámmal.
Midazolámmal, más néven Verseddel.
Mindkettő lehet végzetes,
de ha együtt adják be őket, a koktél halálos.
Lehet, a stáb tagjaira rátört az istenkomplexus.
Segítségre szoruló betegek gondozása volt a feladatuk.
Ez nem eutanázia volt, hanem gyilkosság.
Az ügy most átkerül
az Orleans megyei ügyészhez, Eddie Jordanhez,
aki majd eldönti, hogy a vádesküdtszékkel vádat emeltet-e gyilkosságért.
Köszönöm.
A Katrina hurrikán még kedden is éreztette hatását...
KÓRHÁZI HALÁLOZÁSOK
Egy orvost és két ápolót gyilkosság vádjával állítanak bíróság elé.
...azzal vádolják, hogy négy beteget gyilkoltak meg
a New Orleans-i Memorial kórházban.
RICHARD T. SIMMONS JR ÜGYVÉDI IRODÁJA
Milyen szerv képes orvosokat és ápolókat vádolni,
akik végig kitartottak egy krízishelyzetben?
Az ügyészi hivatal három becsületes szakembert tartóztatott le,
csak hogy saját magát fényezhesse a kamerák előtt.
Az ügyfele, dr. Pou, ártatlan?
Igen. Minden kétséget kizáróan.
Nem volt semmiféle bűncselekmény.
Tessék, itt van ez a nyilatkozat.
Ez egy darab papír, tele vádaskodással,
de mint minden papírlapnak, ennek is két oldala van.
Nincs semmiféle indíték, ahogy nem történt gyilkosság sem.
Mi lesz velem, Vince?
Hogy menjek ki a házból? Mit fognak gondolni az emberek?
Azt fogják gondolni...
Azt fogják gondolni, hogy hamis vádakkal hurcolnak meg, ami igaz is.
Igen, tessék?
Nem, nem tudom adni őt.
Hogy mondja?
Tök mindegy, ki vagyok. Érthető?
Nem, nem tudom.
Tudod, mit? Kihúzom a telefont a picsába.
Hatan-heten most is a ház körül lézengenek.
Viccelsz? - Szürreális az egész.
Be kell szolgáltatnom az útlevelemet,
és ha nem tesszük le a 100 000 óvadékot csütörtökig,
mehetek vissza a fogdába.
Hihetetlen az egész.
Én kikapcsoltam. Tudják a számodat?
Halló? - Vince, itt Dan Nuss. Hogy vagytok?
Szia, Dan! Hát, a körülményekhez képest úgy-ahogy.
Figyu, próbáltam elérni Annát!
Oké. Rendben. Egy pillanat, jó?
Szia, Dan!
Anna, nagyon sajnálom.
Az egész, amin átmész, a meghurcolásod... Felfordul a gyomrom.
Mindenki melletted áll, mindenki segítene.
Ezt jó hallani.
Javasolnék valamit. Létrehozok egy alapot a védelmed támogatására.
Dan, erre semmi szükség.
Ó, dehogynem! Gyakorlatiasnak kell lenned. Szükséged lesz a pénzre.
És sokan segítenének.
Állati figyelmes tőled.
Ugyan!
Pár frusztrált kisember nevetséges vádakkal illet,
és hirtelen az egészből
valami abszurd médiacirkusz lesz.
Mint említettem, gyomorforgató az egész.
El sem tudom mondani, milyen sokat számít a támogatásod.
Ez a legkevesebb. Mindenben támogatunk.
Na, kezdődik a móka.
A belünket kihajtjuk, Foti meg a neveket sem képes megjegyezni.
Ja. Csak az számít, mit csinál a New Orleans-i körzeti ügyész.
Mit tudunk róla?
Halvány gőzöm sincs, merre billen Eddie Jordan ebben az ügyben.
Remek.
Megcáfolhatatlan bizonyítékokat kell letennünk elé.
Az ügyész elsősorban arra kíváncsi, a szakértők minek minősítik a halálokat.
A tudományos bizonyítékokra kell koncentrálnunk.
MEGYEI HALOTTKÉM
A konzultációért cserébe azt ígértem, elviszem bulizni.
Foglaltam asztalt a Galatoire'sban.
Aztán majd meglátjuk, hol eresztjük el a hajunkat.
Patológusok kocsmatúrán...
Meneküljön, ki merre lát!
Butch, az ügyész úr megtisztel majd minket a jelenlétével?
Eddie Jordan tud az értekezletről.
Oké, kezdjük el, és ha megjön, összefoglaljuk az infókat!
Robert, kezdd te, jó?
Oké. A laboromban 41 holttestből vett szövetmintát vizsgáltunk.
Ebből 23-ban kimutatható volt a morfium, a midazolám, vagy mindkettő.
Jó, és mi van a szintekkel?
Elég magasnak tűnik a koncentrációjuk.
Feltűnően magas.
A testek állapotát figyelembe véve is hitelesek az eredmények?
Teljes mértékben.
Akkor jó. Vegyük át a pácienseket egyesével!
Alice Hutzler. Kilencvenéves LifeCare-beteg, tüdőgyulladással kezelték.
Szerda esti kórlap: se fájdalom, se rosszullét,
ami a gyógyszerek beadását igazolná.
Csütörtök délutánra viszont meghalt.
A májban, az agyban és az izomszövetben morfium és midazolám nyomait találták.
Nem voltak felírva neki. - Az eredményeket nézve
azt mondanám, Michael, és kíváncsi vagyok, egyetértesz-e, hogy emberölés.
Egyetértek.
Rose Savoie.
Mindkét gyógyszer kimutatható, orvosilag nem indokoltan. Emberölés.
Egyetértek. - Wilda McManus.
Emberölés.
Emmett Everett.
Ez a beteg tudomásunk szerint magánál volt.
Egyik gyógyszer sem szerepel a terápiás leírásban.
Emberölés. - Egyetértek.
EMBERÖLÉS
Elnézést a késésért!
Hát maga? - A helyettes körzeti ügyész,
Michael Morales. Maguk?
Én Butch Schafer vagyok, ő Virginia Rider. Az államügyészi hivataltól.
Hol van Eddie Jordan? - Én képviselem.
A körzeti ügyésznek fontosabb dolga akadt 20 lehetséges emberölésnél?
Én képviselem a vádat ebben az ügyben.
Ha van mondandójuk, csupa fül vagyok.
Mr. Morales, válthatnánk pár szót odakint?
Mr. Morales, gondolom, egyetértünk abban,
hogy ebben az ügyben a toxikológiai jelentés perdöntő lehet.
Természetesen.
Itt ül bent a városi halottkém, két külsős patológus szakértő,
és az ország egyik legjobb laborjának igazgatója,
akik azért repültek ide, hogy megvizsgálják a bizonyítékokat.
Úgy érzem, Eddie Jordannek is itt a helye.
Az államügyész tisztában volt azzal, hogy mi képviseljük majd a vádat,
de úgy döntött, kihagy minket belőle.
De ez a mi ügyünk, és mi döntjük el, mennyi figyelmet igényel.
Ez az ügy nem érdemes a körzeti ügyész figyelmére?
Minden itteni haláleset kiérdemli.
De ezeket nem hívnám klasszikus emberölésnek.
Nézze, magához hasonlóan ügyész vagyok, immáron 27 éve.
És én mondom magának, hogy nagyon erős vádat építettünk fel.
Ezt majd én döntöm el, jó?
Visszamehetünk?
Jól érzem, hogy Morales helyettes ügyész közel sem olyan lelkes, mint mi?
Nem mondod!
Van még valaki, aki szóba áll a vizsgálókkal?
Idézés vagy a Tenet ügyvédei nélkül nem.
Remélem, mindenki befogja a lepcses száját.
Már elnézést,
de miért ne beszélne a stáb a vizsgálókkal?
Ha nem tettek semmi rosszat, mi félnivalójuk lenne?
Horace, nem lehetsz ennyire naiv.
Csak azt nem értem,
miért nem hajlandó senki beismerni, hogy követtünk el hibákat.
Kérdezhetek valamit, Horace? - Hogyne.
Ha választhatsz, hogy megnyugtatod a beteget,
esetleg meggyorsítod a halálát,
vagy magára hagyod, hogy lassan, fájdalmak között szenvedjen ki,
melyiket választanád?
Kétlem, hogy ez lett volna a két választási lehetőség.
Úgy is lehet nyugtatni, hogy közben nem ölünk.
És nem kellett magukra hagyni őket.
Az a nagy büdös igazság, Horace, hogy amikor az orvosnak
el kell döntenie, melyik beteg kap ellátást, és melyik nem,
akkor nincs jó válasz.
Csak rettenetes választás.
De nem ez történt!
Valóban? Hol volt a teendők listája? A vészforgatókönyv?
Meghatározta bárki is, milyen kritériumoknak kell megfelelnünk?
Ewing, én csak annyit szeretnék, hogy üljünk le mindannyian,
és rakjuk össze, miben hibáztunk, hogy legközelebb ilyen ne forduljon elő.
Na, én megyek, eszek egy kis langusztát.
Várj, megyek én is!
A Katrina hurrikán után
a Superdome országszerte a veszteség szimbólumává lett.
Mára a remény és felépülés szinonimája.
Nagyon komoly renováláson esik át épp,
a munkások éjt nappallá téve igyekeznek rendbe hozni a megtépázott csarnokot.
12 HÓNAPPAL A KATRINA HURRIKÁN UTÁN
2006. AUGUSZTUS 14.
Azt kérik, függesszük fel a nyomozást.
Hogy mit? Szívatsz, ugye?
Morales írt egy levelet Eddie Jordan nevében az államügyésznek,
közölve, hogy nincs ránk szüksége,
mivel a további munkánk semmiféle előnnyel nem járna.
„Semmiféle előnnyel nem járna”?
Összeszedtünk 50 000 oldalnyi bizonyítékot!
Hát, egy memót kértek róluk.
Hogy foglaljunk össze 50 000 oldalnyi melót?
Na jó, mi a válaszunk?
Hát, írunk neki egy memót...
aztán átküldjük a nyikhajnak mind az 50 000 oldalt.
Ó, faszom!
Amikor beszéltünk Carrie Everett-tel,
elsőként azt tisztázta, hogy férje, Emmett,
egyáltalán nem volt halálán, amikor a Katrina lecsapott New Orleansre.
Mrs. Everett, a vihar érkeztekor a férje
haldokolt? - Dehogyis.
Egyszerűen nem akarták elszállítani?
Ne beszéljünk mellé, jó? Fent fekszik a hetediken
egy lebénult, 170 kilós férfi. Ki kockáztatná meg, hogy belerokkanjon,
miközben hétemeletnyi lépcsőn cipeli lefelé?
Úgy gondolja, a férjét a nagy súlya miatt ölték meg?
Igen, pontosan ezt gondolom.
A hurrikán okozta... - Ez nem jött rosszul.
A Tenet és a Memorial elleni perek is kapnak publicitást.
Ki perelt eddig?
Akikről én tudok, azok Emmett Everett, Alice Hutzler,
Rose Savoie és Hollis Alford családja. - Ön szerint meggyilkolták?
Igen, szerintem ez történt.
New Orleansból jelentkeztünk...
A családtagok interjúkat adnak, perelnek.
Ez a narratíva nekünk nem túl ideális.
Hazugságokat állítanak.
Tudom én, de egy családtag... Érzelmileg erős képek ezek.
Valahogy ellensúlyoznunk kell.
Mivel?
Nyilatkozzon a 60 Minutesnek!
Benne lennének.
Remek lehetőség, hogy saját szavaival mondja el, mi történt.
Egy oknyomozó hírműsorban?
Tudom, hogy elég erős hozzá.
Tönkretehetnek.
Vagy végre az egész világ úgy láthatja magát, ahogy én is.
Gondolja át!
Ha nyilatkozom, kiforgathatják a mondanivalómat.
Anna, ártatlan vagy.
Mindenkinek meg kell tudnia.
Meg kell, hogy ismerjenek.
Tudniuk kell, hogy gyógyító vagy, és nem tettél semmi rosszat.
Tőlünk mehet!
Louisiana államügyésze az egész várost megdöbbentette
azzal a kijelentésével, hogy a Memorialban elhunytak közül
négyen nem a szörnyű körülmények vagy betegségeik miatt haltak meg.
Ma este először szólal meg az az orvos, akit vádolnak.
Egyszerűen hihetetlen, hogy itt kell ülnöm,
és erről beszélgetnem önnel egy ország előtt.
Szeretném, ha mindenki megértené, hogy nem vagyok gyilkos.
Mélyen tisztelt orvosból, legalábbis a törvény szemében,
egy csapásra bűnöző lett. Hogyan hatott ez önre?
Teljesen belebetegedtem,
hiszen az egész életemet arra tettem fel, hogy jót tegyek.
És az egész felnőttkoromat... - Nagyon meggyőző.
...mindent, ami bennem rejlik... - Az.
...a betegeim gondozásának szenteltem.
Haltak meg betegek?
Igen, haltak.
A betegségüknek vagy a körülményeknek betudhatóan?
Mindenkinek meg kell értenie, hogy a kórházban súlyos betegek feküdtek.
Iszonyú hőség volt,
és nem használhattuk az általában rendelkezésünkre álló eszközöket.
A betegek a szörnyű körülmények miatt haltak meg,
azért, mert nem voltak elég erősek, hogy kibírják.
Jézusom! - Egyre több volt a holttest.
A kápolnából rögtönzött hullaház lett.
Lövések törték meg az éjszaka csendjét. Fosztogatók betörésétől tartottak.
Volt olyan pont, amikor úgy érezte, nem tudja folytatni?
Nem ismer engem, így azt sem tudja, mennyire kemény vagyok.
Szerintem senki nem adta fel.
Én pláne nem, hiszen, talán nem tudja,
de rákspecialistaként reményt öntök a betegeimbe.
Én jelentem a reményt.
Azt is elmondta, hogy képtelen az eutanáziára.
Nem hiszek az eutanáziában.
Nem hiszem, hogy bárki is eldöntheti, mikor haljon meg egy beteg.
Azonban hiszek a vigaszban és gondoskodásban.
Azaz biztosítani kell, hogy a betegeink ne szenvedjenek.
Az én szerepem, mint mondtam, hogy átsegítsem őket a fájdalmon.
Ami dr. Pou-t és az ápolókat illeti,
rájuk akár életfogytiglani börtönbüntetés is várhat,
és előfordulhat, hogy soha többé nem dolgozhatnak az egészségügyben.
Ez számomra
a legfájdalmasabb aspektus.
Elkötelezett vagyok, és szeretem a munkámat.
Valóban szeretem, a legjobb dolog az életemben.
Az a fenyegetés,
hogy nem folytathatom azt, ami a legfontosabb az életemben,
ahol tudom, hogy csupa jót tehetek,
az végtelen fájdalommal tölt el.
Tudod, mi van? Megkaptuk az összes patológiai jelentést.
Várjál már, hadd igyak egy kávét!
Kizárt. - Oké.
Baden és Wecht írásban igazolta,
amit Minyard irodájában mondtak.
Baden írja: „Kilenc LifeCare-beteg halálát gyógyszer-túladagolás okozta.”
Wecht 20 halálesetet elemzett,
és arra jutott, hogy mind gyógyszermérgezés eredménye.
Plusz ott van még dr. Frank Brescia: „Kilenc esetben emberölés.”
Illetve dr. James Young,
az Amerikai Törvényszéki Tudományos Akadémia elnöke:
„A betegek rémes körülmények közt túlélték a megelőző napokat.
Az, hogy egy emeleten minden halálozást
túladagolás okozzon három és fél óra leforgása alatt, több mint véletlen.”
Ez így megcáfolhatatlan.
Dehogy az! Semmi sem megcáfolhatatlan.
A holttestek állapotára fognak hivatkozni,
támadják Foti állításait a gyógyszerekről...
De nekünk négy elsőrangú szakértő állítja, hogy emberölés történt.
Na ja.
Mivel lennél elégedett, Butch?
Ez nem rólam szól.
Most mi van? Hiszem, hogy meggyilkolták őket?
Hogy a picsába ne hinném!
De azt igyekszem magyarázni,
hogy pusztán a bizonyíték nem lesz elég.
Mert Pou szerepelt a 60 Minutesben?
Igen, és mert állati jól szerepelt.
Egy tévéműsor nem lehet perdöntő! - Szerinted nem számít?
Nem. - Oké.
A helyiek azt a kérdést teszik fel:
„Miért kellene Anna Pou-nak, a hős orvosnőnek sittre mennie?
Miért neki kell elvinnie a balhét mindenért, ami történt?”
Tudod, kit nem tartóztattak le?
A cégektől például senkit.
Sem a Tenettől, sem a LifeCare-től.
És mi van a kormányhivatalnokokkal?
Miért nem tartóztatták le a kormányzót vagy a polgármestert?
Ők a vezetőink, nem? Nekik kellett volna irányítani!
Na, ezt kell legyűrnünk valahogy.
Én csak...
Igyekszem a realitás talaján maradni,
hogy kitaláljuk, mit... hogy lehetne megoldani.
Nos, hogy akarod folytatni?
Küldjünk át minden bizonyítékot Moralesnek!
Egy nagy masnival a tetejükön.
Úgy lesz.
Gratulálok, Anna. Fantasztikus volt. Nem is mehetett volna jobban.
Remélem, igaza van. - Hogyne lenne igazam.
Több szervezettel is felvettem a kapcsolatot.
Támogatják magát.
Ezt hallgassa!
Ez például Louisiana állam orvosi céhétől jött.
„Az LSMS meggyőződése, hogy dr. Pou a legszörnyűbb körülmények közt is
a lehető legbátrabban viselkedett,
és a döntéseit a betegei érdekeit szem előtt tartva hozta.”
Az egészségügyben dolgozók mind magát támogatják.
Ez nagyon biztató.
Felhívott Frank Minyard, a megyei halottkém.
Látta az interjút, és szeretne beszélni magával.
És az nekem miért lenne jó?
Jó lesz. Bízzon bennem!
BIBLIA
Még nem találkoztunk, ugye?
Az apját jól ismertem. Sokszor voltam maguknál annak idején.
Tizenegyen voltunk testvérek.
Még az is lehet, hogy ott lábatlankodtam, vagy lebüfiztem, vagy tudom is én.
Előfordulhatott.
Az apja csodálatos ember volt.
És remek orvos. - Igen.
HALOTTKÉM
Nagyon sok pácienst irányított hozzám,
amikor beindítottam a nőgyógyászati praxisomat.
Miatta lettem orvos.
Hogy bírja?
Őszintén szólva, nem egy fáklyásmenet.
Abban biztos vagyok.
El tudom képzelni, min ment keresztül.
A vihar alatt, amikor be akartam jutni az irodámba,
vízben gázoltam, úsztam, majd egy hajóval hozattam el magam.
Jesszusom!
Négy napig ott kuksoltam.
A víz, az étel ilyenkor felértékelődik. - Igen.
Éjjel nem aludtam a lövöldözések miatt.
Mi is hallottuk.
Akik ezen nem mentek keresztül, nem érthetik.
Nem igazán. - Nem.
Az én munkám nem csak holttestek nézegetéséből áll. Az nem nagy kunszt.
Én szeretném megérteni az okokat is.
Megismerni az érintetteket, megnézni őket magamnak.
Rémes, ahogy ítélkeznek a városunk felett.
Teljesen egyetértek.
A Katrina után 650 holttesttel volt dolgom.
Hatszázötvennel, csak New Orleansben.
Felfoghatatlan.
Hálát adok a jóistennek, hogy nem voltam ott,
és nem nekem kellett meghoznom azokat a döntéseket.
Isten áldja magukat azért, amit tettek!
Köszönöm. Köszönöm.
Ez volt a Green Day, a WVXT Baton Rouge rockrádió műsorán.
És most helyi hírek következnek.
A New Orleans-i halottkém, Frank Minyard, ma reggel kijelentette:
nem talált bizonyítékot arra nézve, hogy a Memorial kórházban
a Katrina után talált 45 áldozat bármelyike is
gyilkosság áldozata lett volna...
Halló?
Hallottad, mit jelentett be Minyard?
Ja, pont most.
Hogy mondhatja, hogy nincs bizonyíték?
Mondtam, hogy ő is véleményt akar majd alkotni.
Ez ótvaros nagy faszság! - Merre vagy?
Úton New Orleansba!
Ne... Virginia, ne már!
Faszom!
Elnézést! Hahó! Oda nem mehet be!
NINCS BIZONYÍTÉK EMBERÖLÉSRE
Hogy tehette? Hogy mondhat ilyet?
Jelenleg dr. Pou támogatottsága igen jelentős.
Ha bejelentem, hogy gyilkosság történt, az nagy vihart kavarna,
és nagy károkat okozna a városnak.
Az nem fog, amikor kiderül, hogy a szőnyeg alá söpörte az igazságot?
Mondja, Miss Rider,
mi lesz, ha megint jön egy hurrikán? Vagy az eggyel későbbinél?
Mert jönni fog, arra mérget vehet.
Mi lesz, ha nincs, ki dolgozzon a kórházban?
Se orvos, se ápoló,
mert attól félnek, hogy ha szükséghelyzetben hibáznak,
bűnözőkként kezelik őket.
Akkor mi lesz a várossal?
Azt akarja mondani, az orvosok zsarolni fogják a várost,
hogy nem dolgoznak tovább?
Amúgy ez nem is a maga dolga.
Ebben nem értünk egyet.
Az elmúlt 31 évben minden porcikámmal a város javát szolgáltam.
A maga dolga, ami a munkaköri leírásában szerepel,
hogy bizonyítékok és tények alapján véleményt formáljon.
Tegye a dolgát, bassza meg!
Tegye, amit kell!
Távolról pont olyan, mint bármelyik város.
De ha valaki most látogat el ide, láthatja a vihar után maradt pusztítást.
Az elnök történelmi méretű újjáépítési programot ígért,
de a legszegényebb negyedekben
ennek nyoma sincs.
A kilencedik kerületet a többi feketék lakta, szegény negyedhez hasonlóan
hagyják elrohadni.
És ami még megdöbbentőbb:
nagyon kevesen maradtak itt, akiket a jövőről lehetne kérdezgetni.
A kilencedik kerület 10 000 lakost vesztett,
korábbi népességének mindössze hét százaléka maradt meg.
Igazságtalan az egész.
Nem tudom, meddig bírom még. Egyszerűbb lenne összepakolni és lelépni.
Hohó, kit látnak szemeim! Fizeted is az első kört, mi?
Kösz, hogy eljöttél.
Jól vagy?
Butch...
Nekem ez nem megy tovább.
Értem én, a politika beleszól, nem vagyok hülye.
De azt nem értem, hogy szakadhatnak el ennyire a tényektől.
És nekem ezt... többé már nem veszi be a gyomrom.
Nézd, túlreagáltam! Rohadt erős ügyünk van.
Nem. Tök igazad volt.
Sokkal többről van itt szó, mint a puszta tényekről,
és ezt nekem is látnom kellene.
Hallgatnom kellett volna rád,
de most, hogy már látom, merre tart ez a vonat,
a saját érdekemben leszállok. - Ne!
Nem vagyok olyan, mint te.
Én egyszerűen...
Képtelen vagyok nem mellre szívni.
És ebbe belehalok.
Imádtam a közös munkát, Butch.
De besokalltam.
Győzködjelek még egy kicsit? - Kérlek, ne!
Így sem könnyű.
Jó kis páros voltunk.
18 HÓNAPPAL A KATRINA HURRIKÁN UTÁN
2007. FEBRUÁR 20.
HALOTTKÉM
Uram, már várják.
Ó, köszönöm, kedvesem.
Köszönöm, hogy eljöttek ma reggel.
Pontosítani kívánom az előző nyilatkozatomat.
Amikor azt mondtam, nem láttam bizonyítékot arra vonatkozóan,
hogy a Memorial kórházban gyilkosságokat követtek volna el,
nem úgy értettem, hogy nem követtek el gyilkosságokat
a Memorial elhunyt betegeinek terhére.
Ezt a jelenleg zajló vizsgálat hivatott és fogja eldönteni,
aminek alapján jelentést fogok tenni a vádesküdtszék előtt.
Köszönöm.
ÉLŐ: MINYARD HALOTTKÉM SAJTÓTÁJÉKOZTATÓJA
Hogy jelenthet ki két, egymással szöges ellentétben álló dolgot?
Nem tudom.
...most már azt mondja, nem zárta ki a gyilkosságot.
Dolgozom egy kicsit.
Kicsim, nem kéne inkább pihenned?
Mégis mit csináljak? Olyasmin rágódjak, amire semmi befolyásom sincs?
Nem. Mondok én valamit. Menjünk el nyaralni kettesben!
Na? Csak te meg én. Lemegyünk Floridába.
Hogy lefotózzanak, ahogy a parton süttetem a hasam?
Vince, tudom, hogy jót akarsz, de ez nem rám vall.
Ez... Hiszen ismersz.
Le kell foglalnom magam valamivel, vagy begolyózok.
Üljenek le!
Jó reggelt! - Jó reggelt!
Hölgyeim és uraim, önöket Orleans megye
különleges vádesküdtszékének tagjaivá választották.
Bizonyítékokat tárnak maguk elé,
a körzeti ügyész hivatala pedig
segít majd döntésük meghozatalában.
Ez nem tárgyalás.
Nem fognak hallani szenvedélyes nyitóbeszédeket.
Az ügyészek részletesen bemutatják majd
az üggyel kapcsolatosan összegyűjtött bizonyítékokat.
Instrukciókkal látjuk majd el önöket, és ha úgy döntenek, vádat emelnek.
Arról, ami idebent történik és elhangzik, senkinek nem beszélhetnek. Érthető?
Igen. Igen, bíró úr!
Akkor kezdhetjük.
És semmit nem tudunk, míg meg nem születik a döntés.
Zárt ajtók mögött folyik az eljárás.
Ha egyszer felkérnek, hogy találjak ki egy különösen szadista kínzást,
ezt nyújtom be.
Megértem.
Rick, ha tárgyalásra kerül sor, nekem a kimenetelétől függetlenül végem.
Mihez kezdek majd?
Lássunk neki, emberek!
Öö, ő itt Maya.
Negyvenkilenc éves nő kiújuló gégerákkal.
Ez egy ideig eltart majd,
szóval mindenkit kérnék, hogy koncentráljon!
Oké.
Isten segedelmével mindent megteszünk érte, amit csak lehet.
Ámen.
Dr. Pou, lenyűgöző volt a mai műtét.
Nagyon jó dolgot tettünk. Közösen.
Csak mondani szerettem volna, hogy adakoztam a védelmi alapjába.
Köszönöm, Monica!
Ön a példaképem. Inspiráló.
És imádkozom önért.
Köszönöm. Hát, én is imádkozom.
23 HÓNAPPAL A KATRINA HURRIKÁN UTÁN
2007. JÚLIUS 24.
Hölgyeim és uraim, ismét üdvözlöm önöket.
AZ EMBER TÖRVÉNYEI ISTENÉ ALÁ RENDELTETTEK.
Michael Morales, Louisiana állam képviseletében.
Tisztelt bíróság, a vádesküdtszék meghozta döntését.
Anna Pou ügyében
tízrendbeli vádemelés megvitatására szólt a mandátumuk.
Ezek: egyrendbeli emberölés
és kilencrendbeli emberölésben való bűnrészesség.
Mi a döntésük?
A felsorolt tíz vádpont egyike sem érdemes vádemelésre.
Ez a döntésük?
Igen, bíró úr.
Nagyon köszönöm. Az eljárás ezzel lezárult, szolgálatuk véget ért.
Friss hírek egy nagy port felverő büntetőügyben.
A New Orleans-i vádesküdtszék nem emelt vádat
a sebész ellen, akit súlyos betegek meggyilkolásával gyanúsítottak.
A vádesküdtszék döntése alapján nem kerül sor büntetőügyi tárgyalásra.
Anna.
Nem emelnek vádat.
Egyetlen vádpontban sem. - Istenem!
Istenem! Egek! Köszönöm, Uram! - Mi az? Mi van? Nincs vádemelés?
Uram, Teremtőm, köszönöm!
Egyetlen vádpontban sem?
Nem.
Jordan államügyész úr!
Vélemény a vádesküdtszék döntéséről?
Egyetértek vele. Köszönöm.
Mr. Morales, ön is így gondolja?
Mindenki vegyen el egyet!
A jelentésből nyilvánvalóan kiderül, hogy a legjobb törvényszéki szakértők
a Memorial kórház haláleseteiről egyöntetűen kimondták,
hogy mind emberölés.
Ha így van, a vádesküdtszék miért jutott ellenkező következtetésre?
Mert ezek a szakértők nem mondhatták el a véleményüket.
Miért? - Erről a körzeti ügyészt kérdezzék!
Ön szerint igazságos lenne dr. Pou döntései felett ítélkezni,
melyeket rettenetes körülmények között kellett meghoznia?
Elfogadhatatlan, hogy emberéletek kioltását
bárki is a körülmények számlájára írja.
Mennyit ér egy élet?
Milyen körülmények között vehetjük el egy másik ember életét?
Ez az ügy ilyen kérdéseket vet fel.
Szóval, nem, nem hiszem,
hogy a vádesküdtszék helyes döntést hozott.
Butch?
Jól vagy?
Ja, persze, jól.
Tudom, hogy nem szeretsz az ügyeidről beszélni,
de... sajnálom, hogy ez nem jól alakult számodra.
Az a kórház menedék volt egy harcmezőn,
amit éppen ágyúznak.
Volt vizük, élelmük, mentőhajóik.
Nem kockáztatná meg bárki, hogy lecipeljék,
vagy, fene tudja, leeresszék az ablakból, ahelyett, hogy feladná?
Miért nem próbálták meg?
Ha orvos vagy, simán eldöntheted, hogy ki éljen és ki ne?
Ha kedved szottyan a betegeidnek
lórúgásnyi morfium-Versed koktélt beadni,
akkor csak úgy megteheted?
Hogy hagyhatod figyelmen kívül,
hogy mások éppen az embereket mentik,
miközben te éppen „megkönnyíted” mások életét?
Azok a szerencsétlenek!
Fogalmuk sem volt, mi vár rájuk.
Nem tudtak védekezni.
Ez most nagyon fáj, Lin. Lin, ez nekem nagyon fáj.
Tudom.
Szerettem volna, ha ezt visszakapja.
Bárcsak jobb munkát végeztünk volna!
Nem a maguk hibája.
Dr. Pou mögé felsorakozott mindenki, akinek valós hatalma van.
Emmett... A gimiben szerettünk egymásba.
Akkor, amikor elvittem magammal a szalagavatóra.
Egy barátom testvére volt, és láttam, ahogy ott üldögél a tornácon.
Szóltam a barátomnak,
kérdezze meg tőle, nem akarna-e elhívni a szalagavatóra.
Akart.
Emmett...
Sokszor mondogatta, hogy egyszer a felesége leszek.
Én meg erre: „Hallod, te vagy az utolsó, akihez hozzámennék.”
Csak szívattam.
Ő volt a legkedvesebb, legodaadóbb férfi, akit ismertem.
Bárcsak ismertem volna!
A gyilkosság nem évül el soha.
Régóta várok az igazságszolgáltatásra. Kivárom.
IGAZSÁGÜGYI MINISZTÉRIUM
Nahát, egy szellem a múltból!
És még mindig téged kísért.
Csak a cuccaimért jöttem.
Látom, a törzshelyedet nem bántották.
Csak szusszanok egyet.
Te remek ütemben szálltál ki.
Így sem könnyebb elfogadni a döntést.
Már elnézést, de mi a faszom történt?
Hát, teszem azt, Kristy Johnsont be sem hívták.
Micsoda?
Hogyhogy nem hívták be a gyilkosságok szemtanúját?
És úgy tűnik,
a külsős szakértők sem tanúskodhattak.
Mi járhatott a fejükben?
Ez egy remek kérdés.
De mivel a jegyzőkönyveket örökre zárolták,
soha nem tudjuk meg.
Úgy érzem, akkor csesztük el, amikor elővettük dr. Pou-t.
a bizonyítékok mind egy irányba mutattak, mi csak mentünk utánuk.
És elvezettek Pou-hoz.
Egy minden tekintetben nagyszerű orvoshoz. Aki nem mindig volt nagyszerű.
Megyünk tovább.
Örülök, hogy összefutottunk, Butch.
Én is.
Vigyázz magadra, Virginia!
Szia!
EGY ÉVVEL KÉSŐBB
Hölgyeim és uraim...
KATASZTRÓFAVÉDELMI FELKÉSZÜLÉS AZ EGÉSZSÉGÜGYI ÁGAZATBAN
...megtiszteltetés,
hogy bemutathatom díszvendégünket, dr. Anna Pou-t!
Igen! Ez az!
Köszönöm. Nagyon köszönöm!
Köszönöm. Ígérem, nem leszek hosszú.
Azok, akik ma este itt vannak velünk,
soha nem fogják elfelejteni a Katrina alatt történteket.
Mindenkinek megvan a maga története.
Ami velem történt a Memorial kórházban...
azt nehéz szavakba önteni.
A hőség, a bűz, az áram hiánya,
a betegek kimentésének káosza...
Aztán szerdán a kórház evakuálása leállt. Csak úgy.
Nem tudjuk, miért, nem közölték velünk.
Csütörtökön aztán hallottuk,
hogy aznap mindenkinek el kell hagynia az épületet.
És öt álmatlan éjszaka után jelentkezett a katasztrófavédelem.
„Délben visszahívjuk a mentőhajókat,
szóval akit csak tudnak, vigyenek ki addigra,
mert az épületben nem maradhatnak!”
A Parti Őrség küldött gépeket,
de csütörtök délutánig nem érkeztek meg.
Van valami, amit akkor nem tudtam.
A Parti Őrség gépei nem repülhetnek éjszaka.
Nem kaptuk meg a támogatást ahhoz, hogy kimenthessük a betegeket.
Távolról sem.
Magunkra hagytak minket
a helyi, az állami és a szövetségi hatóságok is.
Sorsunkra hagytak minket.
Én csak egy orvos vagyok.
Könnyű azt hajtogatni, hogy kötelességünk gondoskodni mindenkiről.
A valóság az, hogy ezt a gyakorlatban sokkal bajosabb megvalósítani.
A lelkem mélyén tudom, hogy akik ott voltak a kórházban,
mindent megtettek, hogy gondoskodjanak a betegekről.
Senkit nem hagytunk magára. Senkit nem hanyagoltunk el.
Mindenkivel méltósággal bántunk.
Ugyan az életem a letartóztatásom napján, 2006. július 17-én, örökre megváltozott,
nem maradt tüske bennem,
mert Isten nagyon jó volt hozzám.
Sokakat küldött hozzám, hogy segítsenek.
A barátaimat...
a családomat, a betegeimet,
az ápolókat, a kollégáimat.
Sokan közülük most is itt ülnek.
És én nem lehetnék itt nélkülük.
A bátorság és erő, amit nekem kölcsönöztök,
valóban isteni ajándék.
A szeretetetek és a mindenható Isten
vezérli minden napomat azóta is.
Én vagyok a legszerencsésebb ember a világon,
mert ilyen remek támogatóim vannak. Nagyon köszönöm nektek.
Igen!
A szívem mélyéről köszönöm. Nagyon köszönöm!
Köszönöm.
Köszönöm. Köszönöm.
Üdv, Anna! - Horace.
Örülök, hogy itt van.
Hogy van Vince?
Jól, de hol van már?
Arra láttam táncolni. - Látom már.
A tavalyi év után rá is fér.
Képzelem.
Szürreális volt, Horace. - Hm?
Szürreális volt.
Nem tudom másképp leírni.
Anna, a katasztrófavédelem nem hívta vissza a hajókat.
A hajókat önkéntesek működtették.
És azért nem szóltak nekünk, mert nem működtek a telefonok.
Pontosan tudja, hogy a Parti Őrség gépei éjjel is repültek.
A pilóták éjjellátó szemüveget viseltek.
Egész éjjel mentették a betegeket.
A Parti Őrség nagyon sokat segített a mentésben.
Horace. Nem repültek éjjel.
Kérdezd Vince-től! Ő pilóta.
Anna, én is ott voltam a Memorialban!
Attól, mert másképp emlékszik dolgokra, még nem lesznek igazak.
Na, mindegy.
Sok szerencsét!
MEMORIAL KÓRHÁZ
DR. ANNA POU TOVÁBBRA IS
NEW ORLEANS KÖRNYÉKÉN PRAKTIZÁL.
DR. POU ÉS ÜGYVÉDJE HÁROM TÖRVÉNYJAVASLATOT IS ÍRT,
MELYEK A KATASZTRÓFÁK ALATT DOLGOZÓ EGÉSZSÉGÜGYISEKET VÉDIK A JOGI LÉPÉSEKTŐL.
EGYHANGÚLAG ELFOGADTÁK MINDHÁRMAT.
DR. POU ÉS TÁRSAI ELLEN POLGÁRI PEREKET INDÍTOTTAK,
TÖBBEK KÖZT EVERETTÉK IS. MINDEN ESETBEN MEGEGYEZTEK.
A CSALÁDOK NEM HOZHATJÁK NYILVÁNOSSÁGRA
A MEGEGYEZÉSEK FELTÉTELEIT.
A MEMORIALBÓL SENKIT NEM VÁDOLTAK MEG
A KATRINA HURRIKÁN UTÁNI ESEMÉNYEK MIATT.
2006-BAN A HADSEREG MŰSZAKI ALAKULATÁNAK PARANCSNOKSÁGA ELISMERTE,
HOGY TERVEZÉSI ÉS ÉPÍTÉSI HIBÁK VEZETTEK
A KATRINA UTÁNI ÁRADÁSOK NAGY RÉSZÉHEZ.
2018-RA A HADSEREG MŰSZAKI ALAKULATA BEFEJEZTE
GÁTAK ÉS ÁRVÍZFALAK 14 MILLIÁRD DOLLÁROS ÚJ RENDSZERÉNEK FELÉPÍTÉSÉT
NEW ORLEANS KÖRÜL.
A TENGERSZINT EMELKEDÉSE ÉS A LAZA TALAJ MIATT
A RENDSZER MÁR 2023-BAN KORSZERŰSÍTÉSRE SZORULHAT.
TOVÁBBRA IS MEGOLDATLAN KÉRDÉS, HOGY VÉSZHELYZETBEN
HOGYAN KELL PRIORIZÁLNI AZ EGÉSZSÉGÜGYI SZOLGÁLTATÁSOKAT.
SOROZATUNKAT A KATRINA HURRIKÁN
ÉS AZ AZT KÖVETŐ ESEMÉNYEK ÁLDOZATAINAK,
VALAMINT NEW ORLEANS RENDÍTHETETLEN SZELLEMISÉGÉNEK AJÁNLJUK.
A feliratot fordította: Varga Attila